[pic] | ЕВРОПЕЙСКА КОМИСИЯ |

Брюксел, 22.12.2010

COM(2010) 772 окончателен

2010/0372 (COD)

Предложение за

РЕГЛАМЕНТ НА ЕВРОПЕЙСКИЯ ПАРЛАМЕНТ И НА СЪВЕТА

за изменение на Регламент (ЕО) № 378/2007 на Съвета по отношение на правилата за прилагане на доброволна модулация на преките плащания в рамките на общата селскостопанска политика

Обяснителен меморандум

КОНТЕКСТ НА ПРЕДЛОЖЕНИEТО

Съгласуване с изискванията на Договора за функционирането на Европейския съюз (ДФЕС):

Договорът за функционирането на Европейския съюз (Договорът) прави разграничение между правомощията, делегирани на Комисията за приемане на незаконодателни актове от общ характер, с които допълва или изменя определени несъществени елементи от законодателния акт, както е предвидено в член 290, параграф 1 от Договора (делегирани актове), и правомощията, делегирани на Комисията да приема единни условия за изпълнение на правно обвързващите актове на Съюза, както е предвидено в член 291, параграф 2 от Договора (актове за изпълнение).

При делегираните актове законодателят делегира на Комисията правомощието да приема квазизаконодателни актове. При актовете за изпълнение контекстът е много различен. По принцип държавите-членки носят основната отговорност за прилагане на правно обвързващите актове на Европейския съюз. Ако обаче прилагането на законодателния акт изисква единни условия за изпълнение, Комисията е оправомощена да приеме тези актове.

Анализът на Регламент (ЕО) № 378/2007 с оглед привеждането му в съответствие с новите правила на Договора се основава на категоризация съгласно новата философия на действащите изпълнителни правомощия на Комисията. Категоризацията показа, че всички правомощия, предоставени на Комисията с въпросния регламент, са за приемане на актове за изпълнение.

Впоследствие беше изготвен проект на предложение за изменение на Регламент (ЕО) № 378/2007. Законодателят определя общите принципи, методите за изчисляване, прилагането на регионално равнище, както и използването на модулирани суми.

В съответствие с член 291 от Договора, държавите-членки отговарят за прилагането на режима, установен от законодателя. Необходимо е обаче да се осигури единно прилагане на схемата за доброволна модулация. За тази цел законодателят предоставя правомощия на Комисията да определя, в съответствие с член 291, параграф 2 от Договора, нетните суми, получени в резултат на доброволната модулация (член 4, параграф 1), както и да приема подробни правила относно включването на доброволната модулация в планирането на развитието на селските райони (член 6, буква а)) и относно финансовото управление на доброволната модулация (член 6, буква б)).

РЕЗУЛТАТИ ОТ КОНСУЛТАЦИИТЕ СЪС ЗАИНТЕРЕСОВАНИТЕ СТРАНИ И ОЦЕНКИ НА ВЪЗДЕЙСТВИЕТО

- Консултация със заинтересованите страни

- Събиране и използване на експертни становища

Не бе необходима консултация със заинтересовани страни или от външни експертни становища.

- Оценка на въздействието

Не бе необходима оценка на въздействието.

ПРАВНИ ЕЛЕМЕНТИ НА ПРЕДЛОЖЕНИЕТО

- Обобщение на предлаганите мерки

Определяне на делегираните и на изпълнителните правомощия на Комисията в Регламент (ЕО) № 378/2007 на Съвета и установяване на съответната процедура за приемане на тези актове.

- Правно основание

Член 43 от Договора за функционирането на Европейския съюз.

- Принцип на субсидиарност

Предложението е в съответствие с принципа на субсидиарност.

- Принцип на пропорционалност

Предложението е в съответствие с принципа на пропорционалност.

- Избор на инструменти

Предлаган инструмент: Регламент на Европейския парламент и на Съвета. Други средства не биха били подходящи поради следната причина: регламент трябва да бъде изменен чрез регламент.

ОТРАЖЕНИЕ ВЪРХУ БЮДЖЕТА

Тази мярка не поражда допълнителни разходи за Съюза.

2010/0372 (COD)

Предложение за

РЕГЛАМЕНТ НА ЕВРОПЕЙСКИЯ ПАРЛАМЕНТ И НА СЪВЕТА

за изменение на Регламент (ЕО) № 378/2007 на Съвета по отношение на правилата за прилагане на доброволна модулация на преките плащания в рамките на общата селскостопанска политика

ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,

като взеха предвид Договора за функционирането на Европейския съюз, и по-специално член 43, параграф 2 от него,

като взеха предвид предложението на Комисията[1],

след предаване на проекта на законодателен акт на националните парламенти,

като взеха предвид становището на Европейския икономически и социален комитет[2],

като взеха предвид становището на Комитета на регионите[3],

в съответствие с обикновената законодателна процедура,

като имат предвид, че:

1. Регламент (ЕО) № 378/2007 на Съвета от 27 март 2007 г. за утвърждаване на правила за доброволна модулация на преки плащания, предвидена в Регламент (ЕО) № 1782/2003 за установяване на общи правила за схеми за директно подпомагане в рамките на Общата селскостопанска политика и за установяване на някои схеми за подпомагане на земеделски производители[4], предоставя правомощия на Комисията с цел прилагане на някои от разпоредбите на посочения регламент.

2. С влизането в сила на Договора от Лисабон е необходимо правомощията, предоставени на Комисията с Регламент (ЕО) № 378/2007, да се приведат в съответствие с разпоредбите на членове 290 и 291 от Договора за функционирането на Европейския съюз (наричан по-долу „Договора“).

3. За да се гарантира единното прилагане на доброволната модулация на преките плащания във всички държави-членки, Комисията следва да бъде оправомощена да приема актове за изпълнение в съответствие с член 291 от Договора. Освен в случаите, когато изрично е предвидено друго, Комисията следва да приема посочените актове за изпълнение в съответствие с разпоредбите на Регламент (ЕС) № [xxxx/yyyy] на Европейския парламент и на Съвета за … [ да се попълни след приемането на регламента за механизмите за контрол, както е посочено в член 291, параграф 3 от ДФЕС, който понастоящем се обсъжда от Европейския парламент и от Съвета].

4. С оглед осигуряване на ефективното прилагане на доброволната модулация, Комисията, с помощта на актове за изпълнение, следва да определи нетните суми, получени в резултат на прилагането на доброволната модулация. Като се има предвид естеството на предвижданите актове за изпълнение, Комисията следва да приеме въпросните актове без съдействието на комитет.

5. По същата причина Комисията следва да бъде оправомощена да приема актове за изпълнение със съдействието на Комитета за развитие на селските райони, учреден по силата на член 91в от Регламент (ЕО) № 1698/2005 на Съвета от 20 септември 2005 г. относно подпомагане на развитието на селските райони от Европейския земеделски фонд за развитие на селските райони (ЕЗФРСР)[5], за да се гарантира включването на доброволната модулация в планирането на развитието на селските райони. Освен това, Комисията следва да бъде оправомощена да приема актове за изпълнение със съдействието на Комитета по селскостопанските фондове, учреден по силата на член 42г, параграф 1 от Регламент (ЕО) № 1290/2005 на Съвета от 21 юни 2005 г. относно финансирането на Общата селскостопанска политика[6], за да се гарантира финансовото управление на доброволната модулация.

6. С оглед на гореизложеното Регламент (EО) № 378/2007 следва да бъде съответно изменен,

ПРИЕХА НАСТОЯЩИЯ РЕГЛАМЕНТ:

Член 1

Регламент (ЕО) № 378/2007 се изменя, както следва:

7. В член 4, параграф 1 въвеждащото изречение се заменя със следното:

„Нетните суми, получени в резултат на прилагането на доброволната модулация, се определят от Комисията с помощта на актове за изпълнение, без съдействието на комитет, въз основа на:“

8. Член 6 се заменя със следното:

„Член 6

1. Комисията, с помощта на актове за изпълнение и в съответствие с процедурата, посочена в член 91в от Регламент (ЕО) № 1698/2005, приема специфични разпоредби за включване на доброволната модулация в планирането на развитието на селските райони.

2. Комисията, с помощта на актове за изпълнение и в съответствие с процедурата, посочена в член 42г, параграф 3 от Регламент (ЕО) № 1290/2005, приема специфични разпоредби за финансовото управление на доброволната модулация.“

Член 2

Настоящият регламент влиза в сила на двадесетия ден след публикуването му в Официален вестник на Европейския съюз .

Настоящият регламент е задължителен в своята цялост и се прилага пряко във всички държави-членки.

Съставено в Брюксел на […] година.

За Европейския парламент За Съвета

ФИНАНСОВА ОБОСНОВКА | AGRI/I.1-D/852099(MB/tm) 6.15.2010.1 |

ДАТА: 3.11.2010 г. |

1. | БЮДЖЕТЕН РЕД: 05 03 Преки помощи 05 04 Развитие на селските райони | БЮДЖЕТНИ КРЕДИТИ |

2. | НАИМЕНОВАНИЕ: Предложение за Регламент на Европейския парламент и на Съвета за изменение на Регламент (ЕО) № 378/2007 на Съвета по отношение на правилата за прилагане на доброволна модулация на преките плащания в рамките на общата селскостопанска политика |

3. | ПРАВНО ОСНОВАНИЕ: Член 43 от Договора за функционирането на Европейския съюз (ДФЕС). |

4. | ЦЕЛИ: Изпълнителните правомощия, предоставени на Комисията с Регламент (ЕО) № 378/2007 на Съвета, да се приведат в съответствие с разграничаването между делегирани и изпълнителни правомощия на Комисията, въведено с членове 290 и 291 от Договора за функционирането на Европейския съюз (ДФЕС) |

5. | ФИНАНСОВИ ПОСЛЕДИЦИ | ПЕРИОД ОТ 12 МЕСЕЦА (млн. EUR) | ТЕКУЩА ФИНАНСОВА ГОДИНА 2010 г. (млн. EUR) | СЛЕДВАЩА ФИНАНСОВА ГОДИНА 2011 г. (млн. EUR) |

5.0 | РАЗХОДИ - ЗА СМЕТКА НА БЮДЖЕТА НА ЕО (ВЪЗСТАНОВЯВАНИЯ/ИНТЕРВЕНЦИИ) - НА НАЦИОНАЛНИТЕ ОРГАНИ - ДРУГИ | - | - | - |

5.1 | ПРИХОДИ - СОБСТВЕНИ РЕСУРСИ НА ЕО (ТАКСИ/МИТА) - НАЦИОНАЛНИ | - | - | - |

2010 г. | 2011 г. | 2012 г. | 2013 г. |

5.0.1 | ОЧАКВАНИ РАЗХОДИ | - | - | - | - |

5.1.1 | ОЧАКВАНИ ПРИХОДИ | - | - | - | - |

5.2 | МЕТОД НА ИЗЧИСЛЕНИЕ: - |

6.0 | МОЖЕ ЛИ ПРОЕКТЪТ ДА БЪДЕ ФИНАНСИРАН ОТ БЮДЖЕТНИ КРЕДИТИ, ВПИСАНИ В СЪОТВЕТНАТА ГЛАВА НА ТЕКУЩИЯ БЮДЖЕТ? | ДА НЕ |

6.1 | МОЖЕ ЛИ ПРОЕКТЪТ ДА БЪДЕ ФИНАНСИРАН ЧРЕЗ ПРЕХВЪРЛЯНЕ МЕЖДУ ГЛАВИ ОТ ТЕКУЩИЯ БЮДЖЕТ? | ДА НЕ |

6.2 | ЩЕ БЪДЕ ЛИ НЕОБХОДИМ ДОПЪЛНИТЕЛЕН БЮДЖЕТ? | ДА НЕ |

6.3 | ЩЕ БЪДЕ ЛИ НЕОБХОДИМО ВПИСВАНЕТО НА БЮДЖЕТНИ КРЕДИТИ В БЪДЕЩИ БЮДЖЕТИ? | ДА НЕ |

ЗАБЕЛЕЖКИ: Целта на предложението е правомощията, предоставени на Комисията с Регламент (ЕО) № 378/2007 на Съвета, да се приведат в съответствие с разграничаването между делегирани и изпълнителни правомощия, въведено с членове 290 и 291 от Договора за функционирането на Европейския съюз (ДФЕС). Това не води до промяна на бюджета на Съюза. |

[1] ОВ C , г., стр. .

[2] ОВ C , г., стр. .

[3] ОВ C , г., стр. .

[4] ОВ L 95, 5.4.2007 г., стр. 1.

[5] ОВ L 277, 21.10.2005 г., стр. 1.

[6] ОВ L 209, 11.8.2005 г., стр. 1.